open-index/open-wikipedia-markdown huggingface dataset:
ஜான் ஏ. பீகாக்

**ஜான் ஆந்திரூ** பீகாக் FRS, FRSE (பிறப்பு 27 மார்ச் 1956) ஒரு பிரித்தானிய அண்டவியலாளரும்  வானியலாளரும் ஆவார். 1இவர்  998 முதல் எடின்பர்கு பல்கலைக்கழகத்தில் அண்டவியல் பேராசிரியராக உள்ளார்.  இவர் 2014 ஆம் ஆண்டின்  சா பரிசை இணைந்து வென்றவர்.

## இளமையும் கல்வியும்
பீகாக் 27 மார்ச் 1956 அன்று  இங்கிலாந்து தோர்செட்டில் உள்ள சாபிதெசுபரியில் இங்கிலாந்தில் ஆர்தர் பீகாக், ஐசோபெல் பீகாக் (*நீ* மோயிர்) ஆகியோருக்கு பிறந்தார்.  இவர் கேம்பிரிட்ஜ் இயேசு கல்லூரியில் இயற்கை அறிவியல் பயின்றார். இவர் 1977 இல் முதல் வகுப்பு இளங்கலை கலை பட்டம் பெற்றார். பின்னர் கேம்பிரிட்ஜ் பல்கலைக்கழகத்தின் கேவெண்டிசு ஆய்வகத்தில் எம். எசு. லாங்கேர்,  ஜே. வி. வால் ஆகியோரின் மேற்பார்வையில் முனைவர் ஆராய்ச்சியை மேற்கொண்டார். 1981 ஆம் ஆண்டில் "  பால்வெளிக்கு அப்பாலான கதிரலை வாயில்களின் கதிரலைக் கதிர்நிரல்களும் அண்டவியல் படிமலர்ச்சியும் விண்மீன் மண்டலத்திற்கு வெளியே உள்ள ரேடியோ ஆதாரங்கள் " என்ற தலைப்பில் முனைவர் பட்டம் பெற்றார்.

## தனிப்பட்ட வாழ்க்கை
1982 ஆம் ஆண்டில் பீகாக் ஒரு செவிலியர் மற்றும் மருத்துவ கல்வியாளரான கீதர் என்பவரை மணந்தார். இவர்கள் இருவரும் சேர்ந்து மூன்று குழந்தைகளைப் பெற்றெடுத்தனர்.

## தகைமைகள்
2006 ஆம் ஆண்டில் பீகாக் எடின்பர்கு  அரசு கழகத்தின்  பொறியியல் ஆய்வுறுப்பினராகத் தேர்ந்தெடுக்கப்பட்டார். 2007 ஆம் ஆண்டில் அவர் அரசு கழகத்தின்  ஆய்வுறுப்பினராக தேர்ந்தெடுக்கப்பட்டார். 2014 ஆம் ஆண்டில் , வானியலுக்கான  சா பரிசு ' பெரிய அளவிலான கட்டமைப்பில் உள்ள கூறுபாடுகளை அளவிடுவதில் அவர்கள் செய்த பங்களிப்புகளுக்காக வழங்கப்பட்டது.  அடர்துகள் ஒலி அலைவுகள், சிவப்புப் பெயர்ச்சிக் குலைவுகள் உள்ளிட்ட அண்டவியல் படிமத்தைக் கட்டுப்படுத்கிது பயன்படுத்தப்பட்டது.  இப்பரிச டேனியல் ஐன்சுட்டைன்,  சான் கோல் ஆகியோரும் இவருடன் இணைந்து பெற்றனர்.

## மேற்கோள்கள்

பகுப்பு:Articles with hCards
பகுப்பு:இசுக்காட்லாந்து வானியலாளர்கள்
பகுப்பு:பிரித்தானிய அண்டவியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:அண்டவியலாளர்கள்
இரபேல் பவுசோ

**இரபேல் பவுசோ** (**Raphael Bousso)** () (பிறப்பு 1971) ஒரு கோட்பாட்டு இயற்பியலாளரும் அண்டவியலாளரும் ஆவார். அவர்  பெர்க்லி, கலிபோர்னியா பல்கலைக்கழகத்தில் இயற்பியல் துறையில் கோட்பாட்டு இயற்பியலுக்கான பெர்க்லி மையத்தில் பேராசிரியராக உள்ளார்.  இவர் புடவிசார் தகவல் உள்ளடக்கத்தில்  பவுசோ வரம்புக்காக பெயர் பெற்றவர். ஜோசப் போல்சின்சுகியுடன் பவுசோ  அண்டவியல் மாறிலி  சிக்கலுக்கு ஒரு தீர்வாக,சரக் கோட்பாட்டுக்  கிடப்பியலை முன்மொழிந்தார்.

## வாழ்க்கையும் தொழிலும்.
மறைந்த  அறிவியலாளர் டினோ  புவுசோவின் மகனான பவுசோ , இசுரேலின்  கைப்பாவில் பிறந்தார். அவர் செருமானிய ஆக்சுபர்கில் வளர்ந்தார் , அங்கு அவர் 1990 முதல் 1993 வரை இயற்பியல் படித்தார். 1997 ஆம் ஆண்டில் கேம்பிரிட்ஜ் பல்கலைக்கழகத்தில் முனைவர் பட்டம் பெற்றார் , அவரது முனைவர் வழிகாட்டி சுட்டீவன் ஆக்கிங் ஆவார். பவுசோ 2000 வரை சுட்டான்போர்டு பல்கலைக்கழகத்திலும் , 2002 வரை சாண்டா பார்பராவில் உள்ள காவ்லி கோட்பாட்டு இயற்பியல் நிறுவனத்திலும் முதுமுனைவர் ஆராய்ச்சி செய்தார். 2002 - 03 இல் பவுசோ  ஆர்வர்டு பல்கலைக்கழக இயற்பியல் துறையிலும்  இராடுகிளிப்  உய்ராய்வு நிறுவனத்திலும்  ஆய்வு ஊழியராக இருந்தார். 2002 முதல் கலிபோர்னியா பெர்க்லி பல்கலைக்கழகத்தில் இயற்பியல் துறையில் பேராசிரியராக உள்ளார். 2012 ஆம் ஆண்டில் , அமெரிக்க இயற்பியல் கழகத்தின்  ஆய்வுறுப்பினராக "  இணைமாறி இயலாற்றல் பிணைப்பு, சர நிலப்பரப்பு உள்ளிட்ட குவைய அண்டவியல் துறையில் அடிப்படை கண்டுபிடிப்புகளுக்காக " பவுசோ தேர்ந்தெடுக்கப்பட்டார்.

## ஆராய்ச்சி
பவுசோவின் ஆராய்ச்சி குவைய ஈர்ப்பிலும் அண்டவியலிலும் குறிப்பாக குவையத் தகவல் ஆய்வு  வழி கவனம் செலுத்துகிறது. அவரது 1999 ஆம் ஆண்டைய ஆய்வு இணைமாறி இயலாற்றல் பிணைப்புள்ள (பவுசோ பிணைப்பு) குவையத் தகவல்களுக்கும் காலவெளி வடிவவியலுக்கும் (அதாவது ஈர்ப்பு விசை) இடையே ஒரு பொதுவான உறவை நிறுவியது. பின்னர் பவுசோ பிணைப்பு சீராக்கி வலுப்படுத்தப்பட்டு, அது குவையச் சுழி ஆற்றல் நிலை முத்லான குவையத் தொகுதியின் கோட்பாட்டில் நிறுவக்கூடிய பல புதிய முடிவுகளுக்கு வழிவகுத்தது. கருந்துளை தகவல் முரண்பாடு (ஃபயர்வால் சிக்கல்) குறித்தும் பவுசோ பணியாற்றியுள்ளார். 2018 முதல் குவைய ஈர்ப்பு, குவையத் தகவல், குவையக் கணிப்பு,  இடையேயான உறவுகளை ஆராய்ந்து மேம்படுத்தும் கோட்பாட்டு, செய்முறை இயற்பியலாளர்களின் கூட்டமைப்பை அவர் வழிநடத்தியுள்ளார்.

2000ஆம் ஆண்டில்  பவுசோவும் ஜோசப் போல்சின்சுகியும்  சரக் கோட்பாடு பல நீண்ட கால வெற்றிடங்களைக் கொண்டுள்ளது என்றும் இதில் அண்டவியல் மாறிலியின் (வெற்றிட ஆற்றல்) கவனிக்கப்பட்ட நேர்முக மதிப்புடன் இணக்கமான தீர்வுகள் உள்ளன என்றும் வாதிட்டனர்.  இது "சரக் கோட்பாட்டின் நிலப்பரப்பு" என்று அழைக்கப்பட்டது. பவுசோ சரக் கோட்பாட்டு நிலப்பரப்பை நிறுவும் இறுதி குறிக்கோளுடன் அண்டவியல் அளவீட்டு சிக்கலுக்கான  தன் அணுகுமுறையை உருவாக்கியுள்ளார்.

## மேற்கோள்கள்

## வெளி இணைப்புகள்

* Bousso Group 
* Faculty page at the UC Berkeley Department of Physics
* Lectures at the Arnold Sommerfeld School, LMU Munich, 2018
* List of publications on Inspire
* Bousso at the World Science Festival
* Interviews at Closer to Truth

பகுப்பு:1971 பிறப்புகள்
பகுப்பு:அண்டவியலாளர்கள்
பகுப்பு:கோட்பாட்டு இயற்பியலாளர்கள்
பகுப்பு:வாழும் மக்கள்
பகுப்பு:செருமானிய இயற்பியலாளர்கள்
பகுப்பு:சரக் கோட்பாடு
நிக் கைசர்

**நிக்கோலஸ் கைசர்***(Nicholas Kaiser)* FRS (15 செப்டம்பர் 1954 - 13 ஜூன் 2023) ஒரு பிரித்தானிய அண்டவியலாளர் ஆவார்.

## வாழ்க்கையும் தொழிலும்.
கைசர் 1978 இல்  இலீட்சு பல்கலைக்கழகத்தில் இயற்பியலில் இளங்கலைப் பட்டமும் , 1979 இல் கேம்பிரிட்ஜ் பல்கலைக்கழகத்தில் கணிதத்தில் மூன்றாம் பகுதியும் பெற்றார். மார்ட்டின்  இரீசின் மேற்பார்வையின் கீழ் கேம்பிரிட்ஜ் பல்கலைக்கழகத்தில் வானியலில் முனைவர் பட்டமும் பெற்றார்.

கலிஃபோர்னியா பல்கலைக்கழகம் , பெர்க்லி பல்கலைக்கழகம் , சாண்டா பார்பரா பல்கலைக்கழகம் , சசெக்சு, கேம்பிரிட்ஜ் பல்கலைக்கழகம் ஆகியவற்றில் முதுமுனைவர் ஆய்வுப் பதவிகளுக்குப் பிறகு , கைசர் டொரான்ட்டோ பல்கலைக்கழகத்தில் (1988 - 97) கோட்பாட்டு வானியற்பியல் பேராசிரியருக்கான கனேடிய நிறுவனத்தில் இருந்தார். 1998 ஆம் ஆண்டில் அவாய் பல்கலைக்கழகத்தின் வானியல் நிறுவனத்தில் பேராசிரியராக ஆனார். 2017 முதல் 2022 வரை பாரிசில் உள்ள எகோல் நார்மல் சூப்பரியூரில் பேராசிரியராக இருந்தார்.

2008 ஆம் ஆண்டில்  அரசு கழகத்தின் ஆய்வுறுப்பினராக  கைசர் தேர்ந்தெடுக்கப்பட்டார்.

கைசர்  2023, ஜூன் 13 அன்று தனது 68 வயதில் இறந்தார்.

## ஆய்வுப்பணிகள்.
கைசர் அண்டவியலுக்கு பெரும் பங்களிப்புகளை வழங்கினார்.

* இவர் முதன்முதலில்  அண்ட நுண்ணலைப் பின்னணி முனைமையைக் கணக்கீட்டார்  (கைசர் 1983);
* பொருள் புலத்தைச் சார்ந்த் பால்வெளிக் கொத்துகளின் உயர்நிலைச் சார்புநிலையை விளக்கினார் (கைசர் 1984);
* தொடக்கப் பாழ்நிலைப் புடவியின் அடர்த்தி   உச்சங்களின் புள்ளிவிவரங்களை விரிவாக கணக்கீட்டார் (பார்தீன், பாண்டு, கைசர் & சாலே 1986);
* செம்பெயர்ச்சி விண்வெளிக் குலைவுகளின் கணிதத்தை அறிமுகப்படுத்தியது  (கைசர் 1987);
* அண்டப் புறவட்டப் பொருண்மைச்   சார்பை உல்லாசப் பயணக் க்ணக் கோட்பாட்டைப் பயன்படுத்தி கணித்தார் (பாண்டு, கோல், எப்சுட்டாதியோ & கைசர் 1991);
* எளிய தன்னொத்த படிமங்களிலிருந்து பால்வெளிக் கொத்து  அளவீட்டு உறவுகளின் விலகுதல்களைவிளக்கினார் (கைசர் 1991); 
* ஈர்ப்பு மென்வில்லையில் இருந்து முதன்முதலாக துணிப்பு வரைபடங்களின்  தலைகீழ் மாற்றம் நிகழ்த்தப்பட்டது  (கைசர் &  சுக்ஸ்கொயர்சு 1993).

கைசர் அண்டவியல்  தொலைவு அளவீடுகளின் விவரங்கள் குறித்த கட்டுரைகளை எழுதினார்.

வானத்தின் பெரும்பாலான பகுதிகளில் பரவுமீன்  படிமமாக்க   அளக்கையைத் தொடங்குபவராகவும் முதன்மை ஆய்வாளராகவும் கைசர் இருந்தார்.

## தகைமைகளும் விருதுகளும்
கைசர்  பின்வரும் பல விருதுகளையும் தகைமைகளையும் வென்றார்,

*கனடிய உயராய்வு நிறுவனத்தின் அண்டவியல் திட்ட ஒன்ட்டாரியோ ஆய்வுறுப்பினர் (1988)
*வானியலுக்கான எலென் பி. வார்னர் பரிசு, அமெரிக்க வானியல் கழகம் (1989)
*NSERC  சுட்டியசி ஆய்வுநல்கை (1991–92)
*எர்சுபெர்கு பதக்கம், கனடிய இயற்பியலாளர் கழகம் (1993)
*உரூதர்போர்டு பதக்கம், கனடிய அரசு கழகம் (1997)
*16193 நிக்கைசர் சிறுகோள் இவரது நினைவாகப் பெயரிடப்பட்டுள்ளது.ஈதற்கான அலுவல்முறை ஆணையை 2005, மே 23 இல் சிறுகோள் மையம் வெளியிட்டுள்ளது. 
*அவாய் பல்கலைக்கழகத்தின்  ஆராய்ச்சியில்  சிறப்பு தகமைக்கான அரசு பதக்கம் 
* வானியலுக்கானஅரசு வானியல் கழகப் பொற்பதக்கம் (2017)
*அண்டவியலுக்கான குரூபர் பரிசு (2019)

## மேற்கோள்கள்

பகுப்பு:பிரித்தானிய அண்டவியலாளர்கள்
பகுப்பு:2023 இறப்புகள்
பகுப்பு:1954 பிறப்புகள்
பகுப்பு:அண்டவியலாளர்கள்
பரமக்குடி எமனேசுவரமுடையார் கோயில்

**எமனேஸ்வரமுடையவர் கோயில்** என்பது தமிழ்நாடு மாநிலத்தின் இராமநாதபுரம் மாவட்டத்தில் பரமக்குடி பகுதியின் எமனேஸ்வரம்  புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 91 மீட்டர் உயரத்தில் அமைந்துள்ள எமனேஸ்வரமுடையவர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவராக எமனேஸ்வரமுடையவர் வீற்றிருக்கிறார். தாயார் சொர்ணகுஜாம்பிகை ஆவார். இக்கோயிலின் தலவிருட்சம் வில்வமரம் ஆகும். தீர்த்தம் எம தீர்த்தம் என்று அழைக்கப்படுகிறது. எமனேஸ்வரமுடையவர், சொர்ணகுஜாம்பிகை, விநாயகர், வள்ளி தெய்வானை சமேத சுப்பிரமணியர், மல்லிகார்சுனேசுவரர், பைரவர், நவக்கிரகங்கள் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - பரமக்குடி எமனேஸ்வரமுடையவர் கோயில்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
ஏபிசு மெலிபெரா சிசிலியானா

***ஏபிசு மெலிபெரா சிசிலியானா*** (*Apis mellifera siciliana*) என்பது **சிசிலியன் தேனீ** எனப் பொதுவான பெயரால் அறியப்படுகிறது. இது மத்தியதரைக்கடலில் உள்ள இத்தாலியின் சிசிலி தீவில் மட்டுமே காணப்படும் அகணிய உயிரி. இது ஆப்பிரிக்கத் தேனீக்களின் வம்சாவளியைச் சேர்ந்தது. *ஏபிசு மெலிபெரா சகாரியென்சிசு, ஏபிசு மெலிபெரா இண்டர்மிசா* மற்றும் *[[மால்டேசு தேனீ|ஏபிசு மெலிபெரா ருட்னெரி]]* ஆகியவற்றுடன் நெருங்கிய மரபு உறவுகளைக் கொண்டுள்ளது.

2014-ல் டி. என். ஏ. பகுப்பாய்வின்படி 39.1% தீவுகளின் தேனீக்கள் எம். வழிமுறையினை (பெரும்பாலும் *ஏபிசு மெலிபெரா மெலிபெரா*) மற்றும் சி. வழிமுறை (பெரும்பாலும் *ஏபிசு மெலிபெரா லிகுசுடிகா*, *ஏபிசு மெலிபெரா கார்னிகா* அல்லது பக்பாசுட் தேனீ) ஆகியவற்றிலிருந்து டி. என். ஏ. உள்வாங்கப்பட்டதாக மதிப்பிடப்பட்டுள்ளது. வல்கானோ மற்றும் பிலிகுடி தீவுகளில் *ஏ. மெ. சிசிலியானா* டி. என். ஏ. உட்செலுத்தலின் அறிகுறிகளைக் காட்டவில்லை. துணையினங்களின் மரபுப் பண்புகளைப் பாதுகாப்பதிலும் இவற்றின் செயல்திறனை வெளிப்படுத்தியது.

## மேற்கோள்கள்

பகுப்பு:தேனீக்கள்
தரிக்கெரே சட்டமன்றத் தொகுதி

**தரிக்கெரே சட்டமன்றத் தொகுதி** (*Tarikere Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிக்கமகளூரு மாவட்டத்தில் உள்ளது. உடுப்பி சிக்கமகளூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 126 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிக்கமகளூர் மாவட்டம்
தங்குதன்(III) அயோடைடு

**தங்குதன்(III) அயோடைடு** (*Tungsten(III) iodide*) என்பது தங்குதன் மற்றும் அயோடின் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும். இது WI3 என்ற மூலக்கூற்று வாய்ப்பாட்டால் விவரிக்கப்படுகிறது. தங்குதன் மூவயோடைடு, தங்குதன் டிரை அயோடைடு என்ற பெயர்களாலும் இது அழைக்கப்படுகிறது.

## தயாரிப்பு
தங்குதன் அறுகார்பனைல் சேர்மத்துடன் அயோடினைச் சேர்த்து ஒடுக்க வினைக்கு உட்படுத்துவதன் மூலமாக தங்குதன்(III) அயோடைடு உருவாகிறது.

: W(CO)6 + 3I2 ---> 2 WI3 + 12  CO

## பண்புகள்
தங்குதன்(III) அயோடைடு அறை வெப்பநிலையில் அயோடினை வெளியிடும் ஒரு கருப்பு நிறமான திண்மப் பொருளாகும். மேலும் இது மாலிப்டினம்(III) அயோடைடை விட குறைவான நிலைப்புத்தன்மை கொண்டுள்ளது. அசிட்டோன் மற்றும் நைட்ரோபென்சீனில் கரையும். குளோரோஃபார்மில் சிறிதளவு கரையும்.

## மேற்கோள்கள்

பகுப்பு:தங்குதன் ஆலைடுகள்
பகுப்பு:அயோடைடுகள்
சப்பானிய உயிர்தகவலியல் சங்கம்

**சப்பானிய உயிர்தகவலியல் சங்கம்** (*Japanese Society for Bioinformatics*) என்பது 1999-ல் நிறுவப்பட்ட உயிர் தகவலியல் மற்றும் கணினி உயிரியல் சப்பானிய ஆராய்ச்சி சங்கமாகும். இந்தச் சமூகம் பன்னாட்டுக் கணக்கீட்டு உயிரியலின் இணைந்த பிராந்தியக் குழுவாகும். உயிர் தகவல்தொடர்புக்கான ஆசியச் சங்கங்களின் உறுப்பினராகவும் உள்ளது. சப்பானிய நிறுவனங்களான ஹிட்டாச்சி, புஜிட்சு மற்றும் ஷியோனோகி ஆகியவை இதன் துணை நிறுவன உறுப்பினர்களாகும்.

2001ஆம் ஆண்டு முதல், சப்பானிய உயிர்தகவலியல் சமூகம் ஓக்ஸ்போர்டு பல்கலைக்கழக பதிக்கப்பத்துடன் இணைந்து உயிர்தகவலியல் துறையில் சிறந்து விளங்கும் இளம் விஞ்ஞானிகளுக்காக சப்பானிய உயிர்தகவலியல் பரிசை வழங்கியுள்ளன.

## தலைவர்கள்
பின்வரும் நபர்கள் சப்பானிய உயிர்தகவலியல் சமூகத்தின்  தலைவராக இருந்துள்ளனர்:

# மினோரு கனேஹிசா, கியோட்டோ பல்கலைக்கழகம் (1999-2004)
# சடோரு மியானோ, டோக்கியோ பல்கலைக்கழகம் (2004-2005)
# யுகிஹிரோ எகுச்சி, மிட்சுய் அறிவாற்றல் தொழிலக நிறுவனம் (2005-2006)
# கென்டா நகாய், டோக்கியோ பல்கலைக்கழகம் (2006-2008)
# ஒசாமு கோடோ, கியோட்டோ பல்கலைக்கழகம் (2008-2010)
# ஹிடியோ மட்சுடா, ஒசாகா பல்கலைக்கழகம் (2010-2013)
# கியோஷி அசாய் (அறிவியலாளர்), டோக்கியோ பல்கலைக்கழகம் (2013-2015)
# கென்டாரோ ஷிமிசு (அறிவியலாளர்), டோக்கியோ பல்கலைக்கழகம் (2015-2017)
# கெங்கோ கினோஷிதா, தோஹோகு பல்கலைக்கழகம் (2017–2019)
# வட்டாரு இவாசாகி, டோக்கியோ பல்கலைக்கழகம் (2019–)

## மேற்கோள்கள்

## வெளி இணைப்புகள்
* 

பகுப்பு:உயிர்த்தொழில்நுட்பவியல்
எமனேசுவரம் வரதராஜ பெருமாள் கோயில்

**எமனேசுவரம் வரதராஜ பெருமாள் கோயில்** என்பது தமிழ்நாடு மாநிலத்தின் இராமநாதபுரம் மாவட்டத்தில் பரமக்குடி பகுதியின் எமனேசுவரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 89 மீட்டர் உயரத்தில் அமைந்துள்ள எமனேசுவரம் வரதராஜ பெருமாள் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் வரதராஜ பெருமாள் மற்றும் தாயார் பெருந்தேவி ஆவர். இக்கோயிலின் தலவிருட்சம் அரசமரம்; தீர்த்தம் வைகை ஆகும். பாஞ்சராத்ரம் முறைப்படி இக்கோயிலில் பூசைகள் நடத்தப்படுகின்றன. கருவறை விமானம் புண்ணியகோடி விமானமாகும். வரதராஜ பெருமாள், பெருந்தேவி தாயார், சீனிவாசப் பெருமாள், அலர்மேல்மங்கை தாயார், சக்கரத்தாழ்வார் ஆகியோர் இக்கோயிலில் அருள்பாலிக்கின்றனர். கோயில் கும்பாபிசேகம் 2022ஆம் ஆண்டு பிப்ரவரி ஆறாம் நாள் நடைபெற்றது. வைகாசி பிரம்மோற்சவம் மற்றும் புரட்டாசி மாதத்தில் சனிக்கிழமைகள் சிறப்பாகக் கொண்டாடப்படுகின்றன.

## மேற்கோள்கள்

## வெளி இணைப்புகள்
* GeoHack - எமனேசுவரம் வரதராஜ பெருமாள் கோயில்

பகுப்பு:இராமநாதபுரம் மாவட்டத்திலுள்ள பெருமாள் கோயில்கள்
சூழல் முத்திரை

**சூழல் முத்திரை** (*Ecomark*) அல்லது **ஈகோமார்க்** (*Eco mark*) என்பது இந்தியத் தர நிர்ணய அமைவனம் (இந்தியாவின் தேசிய தரநிலை அமைப்பு ) மூலம் சுற்றுச்சூழல் அமைப்பில் குறைந்தபட்ச தாக்கத்தை நோக்கமாகக் கொண்ட தரநிலைகளின் தொகுப்பிற்கு இணங்கக்கூடிய தயாரிப்புகளுக்கு வழங்கப்படும் சான்றிதழ் ஆகும். இந்த முத்திரையிடும் திட்டம் 1991-ல் தொடங்கப்பட்டது. சுற்றுச்சூழலின் பாதிப்பைக் குறைப்பது குறித்த விழிப்புணர்வை நுகர்வோர் மத்தியில் அதிகரிப்பது இந்த முத்திரையின் நோக்கங்களில் ஒன்றாகும். பல்வேறு தயாரிப்பு வகைகளுக்குச் சூழல் முத்திரை குறி வழங்கப்படுகிறது. மேலும் தயாரிப்புகளுக்கான தரநிலைகளை மேம்படுத்தும் பணியும் நடந்து வருகிறது. சுற்றுச்சூழல், வனம் மற்றும் காலநிலை மாற்றம் அமைச்சகம் சுற்றுச்சூழலுக்கு உகந்த தயாரிப்புகளுக்குச் சுற்றுச்சூழல் முத்திரையிடும் திட்டத்தைச் செயல்படுத்தி வருகிறது. சூழல் முத்திரை திட்டம் 1991-ல் ஜி. எசு. ஆர். 85(ஈ)[7] தேதி 21.02.1991-ல் தொடங்கப்பட்டது. இந்தத் திட்டத்தின் கீழ், சோப்புகள் மற்றும் சவர்க்காரம், பாந்து, உணவுப் பொருட்கள், மசகு எண்ணெய்கள்[9], பொதிப் பொருட்கள்/பொதி, கட்டிடக்கலை வண்ணப்பூச்சுகள் மற்றும் தூள் பூச்சுகள், மின்கலங்கள் போன்ற 17 தயாரிப்பு வகைகளுக்கான இறுதி அளவுகோல்களை இந்திய அரசு அறிவித்துள்ளது. இதில் மின்சாரம் மற்றும் மின்னணு பொருட்கள், உணவு சேர்க்கைகள், மர மாற்றீடுகள், அழகுசாதனப் பொருட்கள், வாயுத்தொங்கல்கள் மற்றும் உந்துசக்திகள், நெகிழிப் பொருட்கள், ஜவுளி, தீயை அணைக்கும் கருவி, தோல் மற்றும் தேங்காய் மற்றும் தென்னை நார் பொருட்கள் அடங்கும். 

## மேற்கோள்கள்

பகுப்பு:தரக் கட்டுப்பாடு
தங்குதன்(II) குளோரைடு

**தங்குதன்(II) குளோரைடு** (*Tungsten(II) chloride*) W6Cl12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்படிக் கொத்துச் சேர்மமான இது அடர் ஐதரோகுளோரிக் அமிலத்தில் கரைந்து (H3O)2[W6Cl14](H2O)x என்ற உப்பைக் கொடுக்கிறது. இவ்வுப்பைச் சூடேற்றினால் மஞ்சள்-பழுப்பு நிறத்தில் தங்குதன்(II) குளோரைடு கிடைக்கும். கட்டமைப்பு வேதியியலைப் பொறுத்தவரையில் இது மாலிப்டினம்(II) குளோரைடின் கட்டமைப்பை ஒத்த கட்டமைப்பை ஏற்றுக்கொண்டுள்ளது. 

தங்குதன் அறுகுளோரைடை பிசுமத்துடன் சேர்த்து ஒடுக்க வினைக்கு உட்படுத்தியும்  தங்குதன்(II) குளோரைடு தயாரிக்கப்படுகிறது.
:.

## மேற்கோள்கள்


பகுப்பு:தங்குதன் ஆலைடுகள்
பகுப்பு:குளோரைடுகள்
பகுப்பு:எண்முக சேர்மங்கள்
பார்த்திபனூர் சங்கரனார் கோயில்

**சங்கரனார் கோயில்** என்பது தமிழ்நாடு மாநிலத்தில் இராமநாதபுரம் மாவட்டத்தின் பார்த்திபனூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள பார்த்திபனூர் சங்கரனார்  கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் சங்கரனார்  (சொக்கநாதர்) மற்றும் தாயார் மீனாட்சி அம்மன் ஆவர். இக்கோயிலின் தலவிருட்சம் மாவலிங்க மரம்; தீர்த்தம் சங்கரன் குளம் ஆகும். காரணாகமம் முறைப்படி பூசைகள் செய்யப்படுகின்றன. ஐப்பசி அன்னாபிசேகம், சிவராத்திரி மற்றும் திருக்கார்த்திகை ஆகியவை சிறப்பாகக் கொண்டாடப்படுகின்றன. சங்கரனார் (சொக்கநாதர்), மீனாட்சி அம்மன், தட்சிணாமூர்த்தி, சண்டிகேசுவரர், சித்தி விநாயகர், வள்ளி தெய்வானை சமேத சுப்பிரமணியர், பாலமுருகன், பைரவர் மற்றும் நாகர் ஆகியோர் இக்கோயிலில் அருள்பாலிக்கின்றனர். அர்ச்சுனன், நக்கீரர் ஆகியோர் வழிபட்ட தலமாகக் கருதப்படுகிறது.

தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - பார்த்திபனூர் சங்கரனார் கோயில்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
சங்கர்ராம்

**சங்கர்ராம்** தமிழ்நாட்டில் வாழ்ந்த எழுத்தாளர் ஆவார். இவரது இயற்பெயர் டி.எல்.நடேசன் என்பதாகும். இவரது மண்ணாசை என்னும் புதினமே தமிழின் முதல் ஊரகப்புதினம் எனப்படுகிறது. 

மண்மணம் கமழும் நாவல் படைத்தவர்களுள் முன்னோடி சங்கரராம் என்ற டி.எல்.நடேசன் ஆவார். இவர் முதன்முதலில் புனைப்பெயரில் இரு நாவல்களை ஆங்கிலத்தில் எழுதியுள்ளார். (The Children of the Kaveri (1926) The Love of Dust (1938)). அதில் The Love of Dust நாவலை பின்னர் அவரே **மண்ணாசை** என்ற பெயரில் 1941 
ஆம் ஆண்டில் மொழிபெயர்த்து வெளியிட்டுள்ளார். மண்ணாசை நாவல் இவரது முதல் முழு கிராமிய நாவல். (ஆண்டு 1940 என்றும் குறிப்பிடப்படுகிறது Modern Indian Literature An Anthology - Modern Tamil Literature By Neela Padmanabhan பக்கம் 390). சங்கரராம் அவர்களின் மற்றொரு படைப்பு ‘காரியதரிசி’ ஆகும். 

## படைப்புகள்
### புதினம்
#### ஆங்கிலம்
# The Children of the Kaveri (1926) 
# The Love of Dust (1938)

#### தமிழ்
# அருள்பண்ணை
# இன்பநினைவு
# காரியதரிசி
# தீயும் வெடியும்
# நாட்டாண்மைக்காரன்
# நீலா
# பார்வதி
# பெண் இனம்
# மண்ணாசை 1940  இந்நூல் The Love of Dust புதினத்தின் மொழியாக்கம் ஆகும்.
# வீரசிற்பி

### சிறுகதைத்தொகுதிகள்
# பஞ்சத்துக்கு ஆண்டி
# பரிசலோட்டி
# பரிவு
# பானா பரமசிவம்
# புதையல்
# மணமகனின் அன்பு

## சான்றடைவு

பகுப்பு:எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:புதின எழுத்தாளர்கள்
அமரேந்திர நாத் சென்

**அமரேந்திர நாத் சென்**  (*Amarendra Nath Sen*)    இந்தியாவைச் சேர்ந்த ஒரு நீதிபதியாவார். மேற்கு வங்காள மாநிலத்தைச் சேர்ந்த இவர் 1979  ஆம் ஆண்டில் கல்கத்தா உயர் நீதிமன்றத்தின் தலைமை நீதிபதியாகவும், இந்திய உச்ச நீதிமன்றத்தில் நீதிபதியாகவும் பணியாற்றினார்.  இவரது தாத்தா பைகுந்த நாத் சென் ஒரு குறிப்பிடத்தக்க அரசியல் தலைவர் மற்றும் வங்காளத்தின் முக்கிய வழக்கறிஞர் ஆவார். 

## ஆரம்ப வாழ்க்கை மற்றும் கல்வி
1920  ஆம் ஆண்டு அக்டோபர் மாதம் முதல் தேதியன்று இவர் பிறந்தார். முர்சிதாபாத்தில் உள்ள சைதாபாத் ஆர்டிங் எச் இ பள்ளியில் படித்தார். பெர்காம்பூரில் உள்ள கிருட்டிணாத்து கல்லூரி, சுகாட்டிசு பேராலயக் கல்லூரி மற்றும் கல்கத்தா பல்கலைக்கழகத்தின் அசுரா சட்டக் கல்லூரி ஆகியவற்றில் தன்னுடைய கல்லூரிக் கல்வியை படித்து முடித்தார்.   இதைத் தொடர்ந்து, இலண்டனில் உள்ள இன்னர் டெம்பிள் தேர்வில் பாரிசுடர்-அட்-லா தேர்வுகளில் தேர்ச்சி பெற்றார். 

## தொழில்
அவர் ஜனவரி 1947  ஆம் ஆண்டு சனவரி மாதத்தில் சுதந்திரம் பெறுவதற்கு முன்பு கல்கத்தா உயர்நீதிமன்றத்தில் வழக்கறிஞராகப் பணியைத் தொடங்கினார். கல்கத்தா உயர் நீதிமன்றத்தில் குடிமையியல் வழக்குகளை முக்கியமாகக் கையாண்டார்.   கூடுதல் நீதிபதியாகவும் இவர் நியமிக்கப்பட்டார், பின்னர் 1966 ஆம் ஆண்டு முதல் நிரந்தர நீதிபதியாக நியமிக்கப்பட்டார். அவர் டிசம்பர் 1979  ஆம் ஆண்டு திசம்பர் மாதத்தில் கல்கத்தா உயர் நீதிமன்றத்தின் தலைமை நீதிபதியாகவும், 1981 ஆம் ஆண்டில் இந்திய உச்ச நீதிமன்றத்தில் நீதிபதியாகவும் நியமிக்கப்பட்டார். **அமரேந்திர நாத் சென்**  செப்டம்பர் 1985 ஆம் ஆண்டு செப்டம்பர் மாதத்தில் ஓய்வு பெற்றார் 

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:1920 பிறப்புகள்
பகுப்பு:மேற்கு வங்காள நபர்கள்
மேலப்பெருங்கரை அட்டாள சொக்கநாதர் கோயில்

**அட்டாள சொக்கநாதர் கோயில்** என்பது தமிழ்நாடு மாநிலத்தில் இராமநாதபுரம் மாவட்டத்தின் பெருங்கரை ஊராட்சி சார்ந்த மேலப்பெருங்கரை பகுதியில் அமையப் பெற்றுள்ள ஒரு சிவன் கோயில் ஆகும். எட்டு யானை உருவங்கள் கருவறை விமானத்தைத் தாங்கும்படியாக இந்த சொக்கநாதர் கோயில் வடிவமைக்கப்பட்டுள்ளதால், 'அட்டாள சொக்கநாதர் கோயில்' என்றழைக்கப்படுகிறது. கரிக்குருவிக்கு சிவபெருமான் ("தர்மங்கள் செய்பவராக இருந்தாலும், எந்த சூழ்நிலையிலும் பாவங்கள் செய்யக் கூடாது; அப்படி பாவம் செய்வதனால், செய்த தர்மங்களுக்கும்  பலனில்லாமல் போய் விடும்"என்ற) உபதேசம் செய்த தலமாகும் இது.

கடல் மட்டத்திலிருந்து சுமார் 104 மீட்டர் உயரத்தில் அமைந்துள்ள அட்டாள சொக்கநாதர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் அட்டாள சொக்கநாதர் மற்றும் தாயார் அங்கயற்கண்ணி ஆவர். இக்கோயிலின் தலவிருட்சம் சரக்கொன்றை மரம்; தீர்த்தம் கிணறு ஆகும். காரணாகம முறைப்படி பூசைகள் செய்யப்படுகின்றன. அட்டாள சொக்கநாதர், அங்கயற்கண்ணி தாயார், பிரதோச நாயனார், மகாவிஷ்ணு, தட்சிணாமூர்த்தி, சுரதேவர், சண்டிகேசுவரர், அநுக்ஞை விநாயகர், மயில் வாகனத்தில் முருகன், ஐயப்பன், ஆஞ்சநேயர், இச்சா சக்தி, கிரியா சக்தி, ஞான சக்தி, யோக பைரவர் மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - மேலப்பெருங்கரை அட்டாள சொக்கநாதர் கோயில்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
பண்டார் தாசேக் செலாத்தான்

**பண்டார் தாசேக் செலாத்தான்**, (மலாய்: *Bandar Tasik Selatan*; ஆங்கிலம்: *Bandar Tasik Selatan*;) என்பது மலேசியா, கோலாலம்பூர் மாநகரத்தில் (*Federal Territory of Kuala Lumpur*) சுங்கை பீசி பகுதியில் உள்ள ஒரு புறநகரம். 

அந்தப் புறநகரம் கோலாலம்பூரின் தெற்கில், நகர மையத்தில் இருந்து சுமார் 12 கி.மீ. தொலைவில் கூச்சாய் லாமா, சாலாக் சவுத் மற்றும் புக்கிட் ஜாலில் புறநகர்ப் பகுதிகளுக்கு அருகில் அமைந்துள்ளது. 1991-ஆம் ஆண்டில் உருவாக்கப்பட்ட நகரம் ஆகும்.

## பொது

கோலாலம்பூரின் தொடக்கக் காலத்தில் வளர்ச்சி அடைந்த பகுதிகளில் பண்டார் தாசேக் செலாத்தான் - சுங்கை பீசி பகுதியும் ஒன்றாகும். அவற்றின்ன் பொருளாதாரத் தூண்களாக ஈயச் சுரங்கங்கள் இருந்தன. அந்த நேரத்தில் உலகின் மிகப்பெரிய திறந்தவெளி ஈயச் சுரங்கம் (*Sungei Besi Tin Mine*) இங்குதான் இருந்தது. 

தற்போது ​​பெரும் கோலாலம்பூர் பகுதியின் பொருளாதார மையமாக மாற்றம் அடைந்துள்ளது. இரும்புத் தளவாடப் பொருள்கள் தயாரித்தல்; கனரக இயந்திரங்கள் தயாரித்தல் போன்ற தொழில்களுக்கு முக்கியத்துவம் வழங்கப் படுகிறது. பண்டார் தாசேக் செலாத்தான் - சுங்கை பீசி உள்ளூர் பகுதியில் கைவிடப்பட்ட ஏராளமான ஈயச் சுரங்கங்கள், இப்போது செயற்கைச் சுரங்க ஏரிகளாக மாற்றம் கண்டுள்ளன.

### தொடருந்து பேருந்து நிலையம்

இந்த நகரில் ஒரு பெரிய இடைமாற்று தொடருந்து பேருந்து நிலையம் உள்ளது. இந்த நிலையம் சிரம்பான் வழித்தடத்தை பயன்படுத்தும் கேடிஎம் கொமுட்டர் கேடிஎம் இடிஎஸ் தொடருந்துகள்; செரி பெட்டாலிங் மற்றும் கேஎல்ஐஏ போக்குவரத்து ஆகியவற்றுக்கான நிறுத்தமாகவும் பரிமாற்ற முனையமாகவும் செயல்படுகிறது.

அத்துடன் கொமுட்டர் தொடருந்துகளுக்கும்; இலகு விரைவு தொடருந்துகளுக்கும்; மற்றும் நீண்டதூர பேருந்துகளுக்கும் ஒரு பல்வகை போக்குவரத்து முனையமாகவும் (*Terminal Bersepadu Selatan*) (**TBS**) இயங்குகிறது. இருப்பினும், பயணப் பாதையை மாற்ற விரும்பும் பயணிகள் தங்களின் பயணச் சீட்டுகளை புதுப்பிக்க வேண்டும்; ஏனெனில் ஒவ்வொரு வழித்தடத்திற்கும் பயன்படுத்தப்படும் டிக்கெட் அமைப்பு வேறுபட்டது.

நவம்பர் 1, 2011 முதல், கோலாலம்பூரில் இருந்து இங்குள்ள பல்வகை போக்குவரத்து முனையத்திற்கு தொடருந்து சேவைகள் தொடங்கப்பட்டு உள்ளன.

### பல்வகை போக்குவரத்து முனையம்

9-ஆவது மலேசியத் திட்டத்தின் கீழ், பண்டார் தாசேக் செலாத்தான் நிலையம், தெற்கு நோக்கிச் செல்லும் விரைவுப் பேருந்துகளுக்கான போக்குவரத்து மையமாக மாற்றப்பட்டுள்ளது. போக்குவரத்து நெரிசல் மிகுந்த கோலாலம்பூர் சென்ட்ரல் நிலையத்தில் இருந்து தெற்கு நோக்கி செல்லும் பேருந்துகள் இங்கு மாற்றப்பட்டன. RM 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது.

## மேற்சான்றுகள்

## மேலும் காண்க
* சுங்கை பீசி
* சிரம்பான் வழித்தடம்
* பிரசரானா மலேசியா

## வெளி இணைப்புகள்

* The official Terminal Bersepadu Selatan website

பகுப்பு:மலேசிய நகரங்கள்‎
பகுப்பு:கோலாலம்பூர் கூட்டாட்சி நகரங்கள்
போடிநாயக்கனூர் பரமசிவன் கோயில்

**போடிநாயக்கனூர் பரமசிவன் கோயில்** என்பது தமிழ்நாடு மாநிலத்தில் தேனி மாவட்டத்தின் போடிநாயக்கனூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 452 மீட்டர் உயரத்தில் அமைந்துள்ள போடிநாயக்கனூர் பரமசிவன் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் பரமசிவன் மற்றும் உற்சவர் பரமேசுவரன் ஆவர். இக்கோயிலின் தலவிருட்சம் வேம்பு மரம்; தீர்த்தம் விசுவபிராமண தீர்த்தம் ஆகும். சிவாகம முறைப்படி பூசைகள் செய்யப்படுகின்றன. பரமசிவன், பரமேசுவரன், இலட்சுமி நரசிம்மர், செல்வ விநாயகர், வள்ளி தெய்வானை சமேத சுப்பிரமணியர் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - போடிநாயக்கனூர் பரமசிவன் கோயில்

பகுப்பு:தேனி மாவட்டத்திலுள்ள சிவன் கோயில்கள்
கருப்பு இறக்கைத் தண்டு சிறிய ஆலா

**சாண்டர்ஸ் ஆலா** ( *Sternula saundersi* ), சில சமயங்களில் **கருப்பு இறக்கைத் தண்டு சிறிய ஆலா** என அழைக்கப்படுவது,  நீள் சிறகு கடற்பறவை குடும்பத்தைச் சேர்ந்த  ஒரு பறவையாகும் . இது வடமேற்கு இந்தியப் பெருங்கடலின் (தெற்கு சோமாலியா, அறபுத் தீபகற்பம், சுகுத்திரா, பாக்கித்தான், அந்தமான் நிக்கோபார் தீவுகள், வடக்கு இலங்கை ) கடற்கரைகளில் அரிதாகவே வாழ்கிறது.

இது சிற்றாலா, மீச்சிறு ஆலா, மஞ்சள்-அலகு ஆலா, பெருவியன் ஆலா ஆகியவற்றின் நெருங்கிய உறவினராகும். இனப்பெருக்கம் செய்யாத காலத்தில் உள்ள இதன் இறகு நிறங்களின் அடிப்படையில் சிற்றாலாவுடன் கிட்டத்தட்ட வேறுபாடு அறிய முடியாததாக இருக்கும். இந்த இரண்டும் சிலரால் ஓரின வகை என்று கருதப்பட்டது.

## விளக்கம்
கருப்பு இறக்கைத் தண்டு சிறிய ஆலா அதன் நெருங்கிய உறவினரான சிற்றாலாவின் பல அம்சங்களைப் பகிர்ந்து கொள்கிறது. இதில் வெள்ளை உடல், கருப்பு முனையுடைய மஞ்சள் அலகு, வெள்ளை நெற்றி, தலையில் கருந்தொப்பி போன்ற கறுப்பு நிறம் ஆகியவை அடங்கும். இதன் பறக்கும்  இறக்கையின்தண்டுகளில் சில கறுப்பு நிறமாக இருக்கும். மேலும் சிற்றாலாவின் பிரகாசமான மஞ்சள் கால்களுடன் ஒப்பிடுகையில் இதன் கால்கள் மங்கலான நிறத்தில் இருக்கும். இனப்பெருக்கம் செய்யாத (குளிர் காலம்) காலத்தில் இவை இரண்டின் இறகுகளின் நிறங்களும் மிகவும் ஒத்து இருக்கும்.

கருப்பு இறக்கைத் தண்டு சிறிய ஆலா 20-28 செமீ (8-11 அங்குலம்) நீளமும், 40-45 கிராம் எடையும், 50-55 செமீ (20-21 அங்குலம்) இறக்கை நீட்டமும் கொண்டது. இதன் சராசரி இறக்கை நீளம் 16.6 செமீ (6.5 அங்குலம்), சராசரி அலகு நீளம் 2.8 செமீ (1.1 அங்குலம்) ஆகும். இதன் வால் பிளவானது சராசரியாக 2.8 செமீ (1.1 அங்குலம்) அளவு இருக்கும்.

## வகைபிரித்தல்
இப்பறவை முதன்முதலில் 1877 ஆம் ஆண்டில் பிரித்தானியத் தாவரவியலாளர் மற்றும் பறவையியலாளரான ஆலன் ஆக்டவியன் ஹியூம் பிரித்தானிய இந்தியாவில் இந்தியக் குடிமைப் பணியின் ஒரு பகுதியாக தங்கியிருந்தபோது அவரால் விவரிக்கப்பட்டது. இப்பறவைக்கு முதலில் கருப்பு இறக்கைத் தண்டு சிறிய ஆலா ( *ஸ்டெர்னா சாண்டர்சி* ) என்ற பெயர் இடப்பட்டது. இதன் பெயர் பின்னர் சாண்டர்சின் ஆலா என்று மாற்றப்பட்டது.

சிலரால் இது சிற்றாலாவின் கிளையினமாக கருதப்படுகிறது.

## நடத்தை

### உணவு
இதன் உணவில் பெரும்பாலும் சிறிய மீன்கள், ஓடுடைய கணுக்காலிகள், மெல்லுடலிகள் உட்பட பல்வேறு கடல் விலங்குகள் அடங்கும். இது பல வகையான பூச்சிகளையும் உண்ணும். இந்தப் பறவை மீன் பிடிப்பதற்காக நீரில் மூழ்குவதற்கு முன், கணிசமான நேரம் நீருக்கு மேலே வட்டமிடும்.

## மேற்கோள்கள்

பகுப்பு:இலங்கைப் பறவைகள்
பகுப்பு:பாக்கித்தானியப் பறவைகள்
பகுப்பு:மேற்கு ஆசியப் பறவைகள்
பகுப்பு:ஆலா
இலிங்கப்பா நாராயண சுவாமி

**இலிங்கப்பா நாராயண சுவாமி**  (*Lingappa Narayana Swamy*) ஒரு இந்தியாவைச் சேர்ந்த ஒரு நீதிபதியாவார். 1959 ஆம் ஆண்டு சூலை மாதம் முதல் தேதியன்று இவர் பிறந்தார். இமாச்சல பிரதேச உயர் நீதிமன்றத்தில் தலைமை நீதிபதியாகவும்,   கர்நாடக உயர்நீதிமன்றத்தின் முன்னாள் நீதிபதியாகவும் இருந்தார். இந்திய உச்ச நீதிமன்ற நீதிபதி தினேசு மகேசுவரி பதவி உயர்வு பெற்ற பிறகு, 18 ஜனவரி 2019 ஆம் ஆண்டு சனவரி மாதம் 18 ஆம் தேதி முதல்  9 மே 2019 ஆம் ஆண்டு மே மாதம் 9 ஆம் தேதி வரை கர்நாடக உயர் நீதிமன்றத்தின் பொறுப்பு தலைமை நீதிபதியாக  பணியாற்றினார்.

## தொழில்
சுவாமி இளங்கலை பட்டம் பெற்ற பின்னர் சட்டப் பாடத்திலும் இளநிலை பட்டம் பெற்றார். வழக்கறிஞராக 1987 ஆம் ஆண்டு அக்டோபர் மாதம் 15 ஆம் தேதியன்று பதிவு செய்தார்.  கர்நாடக உயர் நீதிமன்றம், கர்நாடக நிர்வாக தீர்ப்பாயம் மற்றும் மத்திய நிர்வாக தீர்ப்பாயம் ஆகியவற்றில் பயிற்சி பெற்றார். அவர் 4 ஜூலை 2007 ஆம் ஆண்டு சூலை மாதம் 4 ஆம் தேதியன்று  கர்நாடக உயர் நீதிமன்றத்தின் கூடுதல் நீதிபதியாகவும், 2009 ஆம் ஆண்டு ஏப்ரல் மாதம் 17 ஆம் நாள் நிரந்தர நீதிபதியாகவும் நியமிக்கப்பட்டார். 2019  ஆம் ஆண்டு சனவரி மாதம் 18 ஆம் தேதியன்று  கர்நாடக உயர் நீதிமன்றத்தின் தற்காலிக தலைமை நீதிபதியாக இவர் நியமிக்கப்பட்டார்   6 அக்டோபர் 2019 முதல் இமாச்சல பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டு 2021 ஆம் ஆண்டு சூன் மாதம்  30  அன்று பணியிலிருந்து ஓய்வு பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:1959 பிறப்புகள்
குரூபர் அறக்கட்டளை

**குரூபர் அறக்கட்டளை** (**Gruber Foundation)** என்பது பீட்டர் மற்றும் பாட்ரிசியா குரூபர் ஆகியோரால் நிறுவப்பட்ட  ஓர்  உதவி அறக்கட்டளையாகும் , இது நி யூ  ஏவன் கனெக்டிகட்டில் உள்ள யேல் பல்கலைக்கழகத்தால் வழங்கப்படுகிறது. அதன் நோக்கம் அண்டவியல்,, மரபியல், நரம்பியல், அறிவியல், நீதி, பெண்கள் உரிமைகள் ஆகிய துறைகளில் சிறந்து விளங்குவதை மதித்து ஊக்குவிப்பதும் ஆகும். இது  குரூபர் பரிசுகள், இளம் அறிவியலாளர்  விருதுகள் , குரூபர் அறிவியல்  நல்கைத் திட்டம , யேல் சட்டப் பள்ளியில் உலகளாவிய நீதி, பெண்கள் உரிமைகளுக்கான குரூபர் திட்டம் எனும்  மூன்று முதன்மைத் திட்ட முன்முயற்சிகளை உள்ளடக்கியதாகும்..

## குருபர் பரிசுகள்
*பன்னாட்டுப்* பரிசுத் திட்டம்  ஆண்டுதோறும் பின்வரும் குரூபர் பரிசுகளை வழங்குகிறது:

* அண்டவியல் துறையில் குரூபர் பரிசு முதன்முதலில் 2000 ஆம் ஆண்டில் வழங்கப்பட்டது.
* மரபியலில் குரூபர் பரிசு முதன்முதலில் 2001 இல் வழங்கப்பட்டது
* நரம்பியல் அறிவியலில் குரூபர் பரிசு முதன்முதலில் 2004 இல் வழங்கப்பட்டது.
* 2001 முதல் 2011 வரை வழங்கப்பட்ட நீதிக்கான குரூபர் பரிசு
* 2003 முதல் 2011 வரை பெண்கள் உரிமைகளுக்கான குரூபர் பரிசு

இந்தப்  புலங்களில் முக்கிய  அறிவியலாளர்கள், சமூக அறிவியலாளர்கள்,   சட்ட வல்லுநர்களுக்கு வழங்கப்படும் இப்பரிசுகள்  தங்கப் பதக்கத்தையும் , 500,000 அமெரிக்க டாலர் காசுப் பரிசையும் வழங்குகின்றன.

*இளம்  அறிவியலாளர்,  விருதுகள்* திறமையான தொடக்க காலத் தொழில் வல்லமைக்காக  பன்னாட்டு அறிவியலாள்களுக்கு   முதன்மை அறிவியல் அமைப்புகளுடன் இணைந்து தேர்ந்தெடுத்து  வழங்கப்படுகின்றன.

* பன்னாட்டு  வானியல் ஒன்றிய உதவித்தொகை
* உரோசலிண்டு பிராங்க்ளின் இளம் புலனாய்வாளர் விருது அமெரிக்காவின் மரபியல் கழகம், அமெரிக்க மனித மரபியல்  கழகம் ஆகியவற்றுடன் இணைந்து வழங்கப்படுகிறது.
* நரம்பியல் அறிவியலில் பீட்டர் மற்றும் பாட்ரிசியா குரூபர் பன்னாட்டு ஆராய்ச்சி விருது- நரம்பியல் கழகத்துடன் இணைந்து வழங்கப்படுகிறது
* பீட்டர் மற்றும் பாட்ரிசியா குரூபர் விருதுகள் இஸ்ரேலில் உள்ள இ ரெகோவோட்டில் உள்ள  வீசுமன் அறிவியல் நிறுவனத்தில் வழங்கப்படுகிறது. 

## குரூபர் அறிவியல் உதவித்தொகை
2011 ஆம் ஆண்டில் நிறுவப்பட்ட குரூபர் அறிவியல் உதவித்தொகை யேல்   அறிவியல், கலைப் பட்டப்படிப்புப் பள்ளி வழங்கும் மிகவும் மதிப்புமிக்க விருதுகளாகும். ஆண்டுதோறும் சுமார் 20 பேர் மட்டுமே யேல் பல்கலைக்கழகத்தின் வாழ்க்கை அறிவியல் , அண்டவியல், வானியற்பியல் ஆகிய துறைகளில் முனைவர் பட்டப் படிப்பில் மிக உயர்ந்த தரவரிசை பெற்றவர்களுக்கு அவர்களின் சிறந்த சாதனைகள்,  விதிவிலக்கான வாக்குறுதிகளை ஏற்கும் வகையில் விருதுகள் வழங்கப்படுகின்றன. பங்கேற்கும் யேல் முனைவர் பட்டப் படிப்புகளில் பின்வருவன அடங்கும்.

* உயிரியல், உயிரியல் மருத்துவ அறிவியல் 
* உயிரியல் மருத்துவப் பொறியியல்
* வானியல்
* இயற்பியல்

## உலகளாவிய நீதி,  பெண்கள் உரிமைகளுக்கான குரூபர் திட்டம்
யேல் சட்டப் பள்ளியால் நிர்வகிக்கப்படும் உலகளாவிய நீதி, பெண்கள் உரிமைகளுக்கான குரூபர் திட்டம் முந்தைய நீதி, பெண்கள் உரிமைகள் பரிசுகளின் பணிகளோடு தொடர்ந்து விரிவடைகிறது. தற்போது இந்த திட்டம் நான்கு முதன்மைக் கூறுகளைக் கொண்டுள்ளது.

* உலகளாவிய அரசியலமைப்பு கருத்தரங்கு
* உலகளாவிய நீதி, பெண்கள் உரிமைகள் குறித்த குரூபர் புகழ்பெற்ற சொற்பொழிவுகள்
* குரூபர் உலகளாவிய நீதி, பெண்கள் உரிமைகள் உதவித்தொகை
* உலகளாவிய நீதி,  பெண்கள் உரிமைகளில் குரூபர் திட்டம்

## மேற்கோள்கள்


## வெளி இணைப்புகள்

* 
* அறக்கட்டளை வலைத்தளம்
* க்ரூபர் பரிசுகள் நியமனப் பக்கம்

பகுப்பு:அண்டவியல்
பகுப்பு:அறிவியல்
பகுப்பு:மரபியல்
பகுப்பு:சமூகவியல்
உலூனா 24

உலூனா 24 என்பது சோவியத் ஒன்றியத்தின் லூனா திட்டத்தின்  எந்திரனியல் ஆய்வு ஆகும்.  உலூனா 24 விண்கலத்தின் 24 வது பணி , மூன்றாவதாக நிலாவில் இருந்து   நிலா மண் பதக்கூறுகளைக் கொணர்வதாகும் (முதல் இரண்டு பதக்கூறு கொணரும் பயணங்கள்  உலூனா 16,  உலூனா 20 ஆகியனவாகும். இந்த ஆய்கலம் மேர் கிறிசியத்தில் (நெருக்கடிக் கடலில்) தரையிறங்கியது. இந்த விண்கலம் 1976 ஆகத்து 22 அன்று 170.1 கிராம் (6 அவுன்ஸ்)  நிலாப் பதக்கூறுகளை புவிக்குக் கொணர்ந்தது.

## கொணர்ந்த பதக்கூறுகளில் தண்ணீர் கண்டுபிடிப்பு
1978 பிப்ரவரியில் சோவியத்  அறிவியலாளர்களாகிய எம். அக்மனோவா, பி. தெமெந்தேவ் வெர்னத்சு புவி வேதியியல், பகுப்பாய்வு வேதியியல் நிறுவன எம். மார்கோவ் ஆகியோர் தண்ணீரை மிகவும் உறுதியாகக் கண்டறிந்ததாகக் கூறி ஒரு கட்டுரையை வெளியிட்டனர். அகச்சிவப்பு உறிஞ்சுதல் கதிர்நிரல்  பதிவியில் (சுமார் 3 μமீ அலைநீளம்) கண்டறிதல் மட்டத்தில் நுழைவாயிலுக்கு மேலே 10 மடங்கு காணப்படுவது போல் ஆய்வின் மூலம் புவிக்குக் கொணர்ந்த பதக்கூறுகள் சுமார் 0.01%  அளவுக்குத் தண்ணீரைக் கொண்டிருந்தன என்று அவர்களின் ஆய்வு காட்டுகிறது.

## மேலும் காண்க
* உலூனா 25
* உலூனா 20
* உலூனா 16
* லூனா 1
* லூனா 2
* லூனா 3

## மேற்கோள்கள்

## வெளி இணைப்புகள்
* Zarya - ''Luna 24'' chronology
* NASA NSSDC Master Catalog
* 
* Mare Crisium: Failure then Success, article showing LROC images of *Luna 23* and *Luna 24* on the lunar surface

பகுப்பு:நிலாவுக்கான பயணத் திட்டங்கள்
பகுப்பு:லூனா திட்டம்
பகுப்பு:விண்வெளி திட்டங்கள்
பகுப்பு:உருசியா
பகுப்பு:Coordinates not on Wikidata
வெண் தலை காட்டுச்சில்லை

**வெண் தலை காட்டுச்சில்லை** (*White-capped bunting*) அல்லது **கசுக்கொட்டை மார்பு காட்டுச்சில்லை** (*எம்பெரிசா இசுடீவர்டி*) என்பது *எம்பெரிசிடே* குடும்பத்தில் உள்ள ஒரு வகை பறவை சிற்றினம் ஆகும். இது ஆப்கானித்தான், இந்தியா, ஈரான், கஜகஸ்தான், கிர்கிஸ்தான், நேபாளம், பாக்கித்தான், தஜிகிஸ்தான், துர்க்மெனிஸ்தான் மற்றும் உசுபெகிஸ்தான் ஆகிய நாடுகளில் காணப்படுகிறது. இதன் இயற்கை வாழ்விடங்கள் ஊசியிலைக் காடுகள், ஊசியிலைப் புதர் நிலம் மற்றும் மிதமான புல்வெளி ஆகும்.
இடது|thumb| ஆண் வெண் தலை காட்டுச்சில்லை

## மேற்கோள்கள்

பகுப்பு:நடு ஆசியப் பறவைகள்
சோமாலி காட்டுச்சில்லை

**சோமாலி காட்டுச்சில்லை** அல்லது **சோமாலி தங்க மார்பு காட்டுச்சில்லை** (***எம்பெரிசா போலியோப்ளூரா***) என்பது *எம்பெரிசிடே* குடும்பத்தில் உள்ள ஒரு வகை பறவையாகும் .

இது எத்தியோப்பியா, கென்யா, சோமாலியா, தெற்கு சூடான், தான்சானியா, உகாண்டா ஆகிய நாடுகளில் காணப்படுகிறது. இதன் இயற்கையான வாழ்விடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் புதர்கள் ஆகும்.

## மேற்கோள்கள்

பகுப்பு:காட்டுச்சில்லை
மஞ்சள் தொண்டை காட்டுச்சில்லை

**மஞ்சள் தொண்டை காட்டுச்சில்லை** (*Yellow-throated bunting*)(***எம்பெரிசா எலிகன்சு***) என்பது *எம்பெரிசிடே* குடும்பத்தில் உள்ள ஒரு பறவை சிற்றினமாகும்.

இது சீனா, சப்பான், கொரியா, மியான்மர், உருசியா மற்றும் தைவான் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல காடுகள் மற்றும் மிதவெப்பமண்டல அல்லது வெப்பமண்டல உலர் காடுகள் ஆகும்.

*எம்பெரிசா எலிகன்சு* வகை II சங்கிலி வலசைப்போதலைப் பின்பற்றுகிறது. இந்தப் பறவைகளின் இறகுகளில் மேற்கொள்ளப்பட்ட ஓரகத்தனிமங்கள் ஆராய்ச்சி, தெற்கில் வாழும் பறவைகள் வடக்கு வாழும் பறவைகளுக்கு முன்னதாகவே வலசைப்போதலைத் தொடங்குகிறது. கூடுதலாக, ஐதரசன் ஓரகத்தனிமங்களில் உள்ள அட்சரேகை வாட்ட விகிதம், வடக்கு இனப்பெருக்கம் செய்பவை தங்கள் தெற்கு சகாக்களை விட வடக்கே குளிர்காலத்தை அதிகம் செலவிடுகின்றன என்று கூறுகிறது.

## மேற்கோள்கள்

பகுப்பு:சீனப் பறவைகள்
பகுப்பு:காட்டுச்சில்லை
அன்ழோங் வாங்

**அன்ழோங் வாங்** ஒரு கோட்பாட்டு இயற்பியலாளர் ஆவார் , அவர் ஈர்ப்பு விசை அண்டவியல்,  வானியற்பியல் துகள்களில் புலமை பெற்றவர். அவர் பேய்லர் பல்கலைக்கழகத்தின் இயற்பியல் பீடத்தில் உள்ளார். தற்போது  இவர் அண்டவியலில் சரம் / எம் கோட்பாடு,   ஓரவா - இலிப்சிட்சு  ஈர்ப்பு ஆகியவற்றைக்  குறித்து பணியாற்றி வருகிறார்.

வாங் பேய்லரில் உள்ள கணித இயற்பியலாளரான யூமி வூவை மணந்தார் , அவர்கள் அமெரிக்காவின் டெக்சாசில் வாக்கோவில்  வாழ்கிறார்கள்.

## ஆராய்ச்சி
வாங்  அண்மையில் மேற்கொண்ட ஆராய்ச்சி , பொது சார்பியல், மீச்சரக் கோட்பாடு,  எம் - கோட்பாட்டுக் கருவிகளைப் பயன்படுத்தி ஈர்ப்பு விசை , அண்டவியல், வானியற்பியல் கூறுபாடுகளில் கவனம் செலுத்தியுள்ளது. அவரது  அண்மைய படைப்புகளில், புடவியின் பிந்தைய அண்ட முடுக்கம், எம். கோட்பாட்டில் அண்டவியல்,  கருந்துளைகளின் வெப்ப இயங்கியல்,  ஈர்ப்புச் சரிவிலிருந்து அவற்றின் உருவாக்கம் , ஓரவா -இ லிப்சிட்சு குவைய ஈர்ப்பும் அண்டவியல், வானியற்பியலுக்கான அதன் பயன்பாடுகளும்   பற்றிய ஆய்வுகள் அடங்கும்.

## வெளியீடுகள்
ஈர்ப்பு கோட்பாடு , அண்டவியல் , சரக் கோட்பாடு, உயர் ஆற்றல் வானியற்பியல் ஆகிய தலைப்புகளில் புலமைமிகு இதழ்களில் வாங் 100 க்கும் மேற்பட்ட ஆராய்ச்சி கட்டுரைகளை எழுதியுள்ளார்.

* 
* 
* 
* 
* 
* 
* 

## தகைமைகள்
வாங் மே 2009 இல் பேய்லர் பல்கலைக்கழகத்திலிருந்து சிறந்த ஆராய்ச்சியாளர் விருதைப் பெற்றார். அங்கு  புடவி ஆசிரியர் குழுவில் உறுப்பினராக உள்ளார்.

## மேற்கோள்கள்

## வெளி இணைப்புகள்
*
*List of papers at arXiv

பகுப்பு:Articles with hCards
பகுப்பு:வாழும் மக்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்
கபானிசு காட்டுச்சில்லை

**கபானிசு காட்டுச்சில்லை** (*Cabanis's bunting*)(***எம்பெரிசா கபானிசி***) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

இது துணை-சகாரா ஆப்பிரிக்காவின் பெரும்பாலான பகுதிகளில் மிதவெப்பமண்டல அல்லது வெப்பமண்டல வறண்ட காடுகள் மற்றும் உலர் புன்னில இயற்கையான வாழ்விடங்களில் காணப்படுகிறது.

இதன் பொதுவான பெயர் மற்றும் லத்தீன் இருசொற்கள் ஜெர்மனிய பறவையியலாளர் ஜீன் லூயிஸ் கபானிசை நினைவுபடுத்துகின்றன.

## மேற்கோள்கள்

## வெளி இணைப்புகள்

* கபானிஸின் பன்டிங் - தி அட்லஸ் ஆஃப் சதர்ன் ஆப்ரிக்கன் பேர்ட்ஸில் உள்ள இனங்கள் உரை .

பகுப்பு:காட்டுச்சில்லை
கோசுலிங் காட்டுச்சில்லை

**கோசுலிங் காட்டுச்சில்லை** (*Gosling's bunting)*(*Emberiza goslingi*), **சாம்பல் தொண்டை காட்டுச்சில்லை** என்றும் அழைக்கப்படுகிறது. இது எம்பெரிசிடே குடும்பத்தில் உள்ள ஒரு பறவை சிற்றினமாகும். இது ஆப்பிரிக்காவில் மொரிட்டானியா மற்றும் செனகல் முதல் தென்மேற்கு சூடான் மற்றும் வடகிழக்கு காங்கோ மக்களாட்சிக் குடியரசு வரை காணப்படுகிறது. இதன் இயற்கையான வாழ்விடங்கள் வறண்ட சவன்னா, மிதவெப்பமண்டல அல்லது வெப்பமண்டல உலர் புதர் நிலம் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.

இது முன்னர் இலவங்கப்பட்டை மார்பக காட்டுச்சில்லையினை ஒத்த இனமாகக் கருதப்பட்டது.

## மேற்கோள்கள்

பகுப்பு:மேற்கு ஆப்பிரிக்கப் பறவைகள்
பகுப்பு:காட்டுச்சில்லை
தக்காளி ஆம்லெட்

thumb | வலது**தக்காளி ஆம்லெட்** (*Tomato omelette*) ( மராத்திய மொழியில் பெயர் = टॉमॅटो धिरडे) என்பது மகாராட்டிரா மாநிலத்தில் பெரும்பாலும் காலை வேளையில் தயாரிக்கப்படும்  உணவு ஆகும். இதன் காட்சி தோற்றத்தின் காரணமாக ஆம்லெட் என்று குறிப்பிடப்படுகிறது.  ஆனால் இது ஒரு தவறான பெயர் ஆகும். உண்மையில் இது முட்டையில் தயாரிக்கப்படும் உணவு இல்லை. உண்மையில் சைவ உணவு உண்பவர்வகளுக்கு தயாரிக்கப்படும் துணை தயாரிப்பு ஆகும். 

இதன் முக்கிய மூலப்பொருள் கொண்டைக்கடலை மாவு அல்லது கடலை மாவு ஆகும்.  சில நேரங்களில், இவ்வுணவு தோசை மாவு (அரிசி மாவு மற்றும் உளுந்து) கொண்டு தயாரிக்கப்படுகிறது. ஒரு சிறிய அளவு கடலை மாவு பிணைப்பை வழங்குவதற்காக மட்டுமே சேர்க்கப்படுகிறது. இவ்வுணவு ஊத்தப்பம் எனவும் அழைக்கப்படுகிறது.

குழை மாவு ஆனது தண்ணீர் மற்றும் கடலை மாவுடன் சேர்த்து நிலைத்தன்மை ஏற்படுத்த   இறுதியாக நறுக்கிய பச்சை மிளகாய், வெங்காயம் மற்றும் தக்காளி சேர்க்கப்பட்டு தயாரிக்கப்படுகிறது. இக்கலவையை சூடான வாணலியில் ஊற்றி, சமையல் எண்ணெயுடன் சேர்த்து இருபுறமும் சமைக்கவும். தக்காளி ஆம்லெட்டுகள் தக்காளி சுவைச்சாறு, தேங்காய் சட்னி, சாம்பார் அல்லது வேறு ஏதேனும் ஊறுகாயுடன் சூடாக பரிமாறப்படுகின்றன.

இவ்வுணவானது மகாராட்டிரா மாநிலத்தின் புனே, மும்பை போன்ற நகரங்கள் முழுவதும் உள்ள பல உணவகங்கள், சிற்றுண்டி சாலைகளின் மத்தியில் பிரபலமான மற்றும் எளிதில் கிடைக்கும் உணவு ஆகும். புனே பல்கலைக்கழகம் போன்ற பல்கலைக்கழக சிற்றுண்டி சாலைகளில்  பிரபலமான உணவாக பரிமாறப்படுகிறது. காலை சிற்றுண்டி நாடு முழுவதும் கிடைக்கும் வேளையில், இவ்வுணவு பொதுவாக மகாராட்டிர வீடுகளில் தாலிபீத் அல்லது திர்தே போன்ற பிற  காலை சிற்றுண்டி உணவுகளுடன் தயாரிக்கப்படுகிறது.

## மேற்கோள்கள்

## வெளி இணைப்புகள்
* http://aahaaramonline.com/2015/02/20/tomato-omelette-vegetarian-omelet-maharashtra-recipe/   
* http://aahaaramonline.com/category/indian-food/maharashtrian-recipes/page/8/   
* http://www.aayisrecipes.com/breakfast-or-snacks/tomato-omelet-vegetarian
* http://chakali.blogspot.in/2008/03/tomato-omelette_07.html

பகுப்பு:உணவு மற்றும் பானம்
கரும்பழுப்பு காட்டுச்சில்லை

**கரும்பழுப்பு காட்டுச்சில்லை** (*Slaty bunting*)(***எம்பெரிசா சிம்செனி***  என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

## தோற்றம்
ஒரு வயதுடைய கரும்பழுப்பு காட்டுச்சில்லை 13 சென்டிமீட்டர் நீளமும் 20 கிராம் எடையும் கொண்டது. இதன் இறகுகள் பழுப்பு நிறமாகவும், நுனியை நோக்கி அகலமான அசாதாரண வால் இறகுகளுடன் மிகவும் தனித்துவமாகவும் இருக்கும். இதன் அலகு ஒப்பீட்டளவில் சிறியது மற்றும் நேர்த்தியானது.

## சரகம்
கரும்பழுப்பு காட்டுச்சில்லை சீனாவில் மட்டும் காணப்படும் அகணிய உயிரி.

## வாழ்விடம்
கரும்பழுப்பு காட்டுச்சில்லையின் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான புதர் நிலமாகும் .

## உணவு
கரும்பழுப்பு காட்டுச்சில்லையின் உணவில் விதைகள், பூச்சிகள் மற்றும் பிற சிறிய முதுகெலும்பில்லாத உயிரினங்கள் அடங்கும்.

## பாதுகாப்பு நிலை
கரும்பழுப்பு காட்டுச்சில்லையின் வாழ்வு உலகளவில் அச்சுறுத்தப்படவில்லை. இருப்பினும், விவசாயத்திற்காக இடம்பெயர்தல் மற்றும் தாவரங்களை அகற்றுதல் ஆகியவை சீனாவில் இந்த இனம் எதிர்கொள்ளும் சில அச்சுறுத்தல்களாகும்.

## மேற்கோள்கள்

* மிசாச்சி, ஜான். "சீனாவை பூர்வீகமாகக் கொண்ட பறவை இனங்கள்." WorldAtlas, 31 அக்டோபர் 2016, https://www.worldatlas.com/articles/the-native-birds-of-china.html .

பகுப்பு:சீனப் பறவைகள்
பகுப்பு:காட்டுச்சில்லை
பழங்காநத்தம் காசி விசுவநாதர் கோயில்

**பழங்காநத்தம் காசி விசுவநாதர் கோயில்** என்பது தமிழ்நாடு மாநிலத்தில் மதுரை மாவட்டத்தின் பழங்காநத்தம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். பதஞ்சலி முனிவர் தவம் செய்த தலமாகும் இது.

கடல் மட்டத்திலிருந்து சுமார் 186 மீட்டர் உயரத்தில் அமைந்துள்ள பழங்காநத்தம் காசி விசுவநாதர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் காசி விசுவநாதர் மற்றும் தாயார் விசாலாட்சி ஆவர். காசி விசுவநாதர், விசாலாட்சி தாயார், சிவதட்சிணாமூர்த்தி, கனகதுர்க்கை, பதஞ்சலி முனிவர் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - பழங்காநத்தம் காசி விசுவநாதர் கோயில்

பகுப்பு:மதுரை மாவட்டத்திலுள்ள சிவன் கோயில்கள்
சோகோட்ரா காட்டுச்சில்லை

**சோகோட்ரா காட்டுச்சில்லை** (*Socotra bunting*)(***எம்பெரிசா சொகோட்ரானா***) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

இது யேமனில் மட்டுமே காணப்படும் அகணிய உயிரி ஆகும். இங்கு இதன் இயற்கை வாழ்விடம் மிதவேப்பமண்டல அல்லது வெப்பமண்டல உயரமான புதர் நிலமாக உள்ளது. இது வாழ்விட இழப்பால் அச்சுறுத்தப்படுகிறது.

## படங்கள்

File:Fringillaria insularis.jpg


## மேற்கோள்கள்

பகுப்பு:அகணிய உயிரிகள்
மிட் வெளி கொமுட்டர் நிலையம்

**மிட் வெளி கொமுட்டர் நிலையம்** (ஆங்கிலம்: *Mid Valley Komuter Station*; மலாய்: *Stesen  Komuter Mid Valley*) என்பது மலேசியா, கோலாலம்பூர், லெம்பா பந்தாய் (*Lembah Pantai*) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது. 

இந்த நிலையம் RM 12.2 மில்லியன் செலவில் கட்டி முடிக்கப்பட்டு, ஆகத்து 2004-இல் பொதுமக்களின் பயணங்களுக்கு திறக்கப்பட்டது. கேஎல் சிட்டி நகர மையத்திற்கு ஒரு பாதசாரி மேம்பாலம் 14 நவம்பர் 2019-இல் திறக்கப்பட்டது.

## பொது

கேஎல் சிட்டி நகர மையத்திற்கான பாதசாரி மேம்பாலம் மூலமாக மிட் வெளி நிலையத்திலிருந்து &nbsp; அப்துல்லா உக்கும் நிலையத்திற்குக்கு பாதசாரிகள் செல்ல முடியும். அப்துல்லா உக்கும் நிலையத்தில் இருந்து கிள்ளான் துறைமுக வழித்தடம் மற்றும் கிளானா ஜெயா வழித்தடம் ஆகிய தடங்களில் செல்லும் தொடருந்துகளை அணுகலாம்.

2021-இல், இந்த மிட் வெளி நிலையத்தின் ஒரு பகுதி மேம்படுத்தும் பணிகளுக்காக மூடப்பட்டது. தெற்கு நோக்கி காஜாங் மற்றும் சிரம்பான் செல்லும் தொடருந்துகளுக்காக நிலையத்தின் ஒரு பகுதி மட்டுமே திறந்திருந்தது.

## சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (*Seremban Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது. 

### ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.

15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.

## மேற்சான்றுகள்

## மேலும் காண்க
* கேடிஎம் கொமுட்டர்
* சிரம்பான் வழித்தடம்
* கிளானா ஜெயா வழித்தடம்

## வெளி இணைப்புகள்

* Kuala Lumpur MRT & KTM Komuter Integrations 

பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
எலுமிச்சை கோழி

**எலுமிச்சை கோழி** (*Lemon chicken*) என்பது உலகெங்கிலும் உள்ள உணவு வகைகளுள் கோழி மற்றும் எலுமிச்சை கலந்த உணவாகும்.

கனடா மற்றும் இங்கிலாந்து, சீன உணவு வகைகளில், வழக்கமாகக் கோழி இறைச்சி துண்டுகளை வதக்கி அல்லது வறுத்து எலுமிச்சை-சுவைச்சாறு பூசப்பட்டிருக்கும். ஆங்காங்கில் உள்ள சூயின் வானில் உள்ள பாண்டா உணவகத்தில் (சீன உணவகம்) எலுமிச்சை கோழி உணவானது மாவில் பூசப்பட்ட கோழித் துண்டுகளுடன் பரிமாறப்படுகிறது. பாதாம் துண்டுகளில் உருட்டி, நன்கு வறுத்து எலுமிச்சை-சுவைச்சாறுடன் பரிமாறப்படுகிறது.

ஆத்திரேலியாவில் பிரபலமான எலுமிச்சை கோழி உணவானது, கோழியை மாவில் பூசி, வறுத்து, பின்னர் வறுத்த கோழி துண்டுகள் எலுமிச்சை சுவைச்சாறுடன் தயாரிக்கப்படுகிறது.

## பிற எலுமிச்சை கோழி உணவுகள்
இத்தாலியில் எலுமிச்சை கோழி (**') மற்றும் கிரீசு () வெள்ளை ஒயின், எலுமிச்சை சாறு, புதிய தைம் மற்றும் மிரிபாக்சுடன் வறுத்த முழு கோழிக்கறி.

இசுபெயினில், எலுமிச்சை மற்றும் பைன் கொட்டைகள் கொண்ட ரோஸ்மேரி கோழி (**') போன்ற ஒரு உணவு. பைன் கொட்டைகள், ரோசுமேரி மற்றும் பன்றித் தொடைக்கறியுடன்

பிரஞ்சு எலுமிச்சை கோழி (**) சுவைச்சாற்றுடன் டிஜான் கடுகு, வறுத்த உருளைக்கிழங்குடன்

## மேலும் பார்க்கவும்

* ஆரஞ்சு கோழி
* அன்னாசி கோழி
* கோழி உணவுகளின் பட்டியல்
* எலுமிச்சை உணவுகள் மற்றும் பானங்களின் பட்டியல்
* 

## மேற்கோள்கள்


## வெளி இணைப்புகள்

* நியூயார்க் நகரத்திலிருந்து லெமன் சிக்கன் பற்றிய செய்தித்தாள் கட்டுரைகள், 1969-1995

பகுப்பு:எசுப்பானிய உணவுகள்
பகுப்பு:இத்தாலிய உணவுகள்
பகுப்பு:சீன மொழி வார்த்தைகளைக் கொண்ட கட்டுரைகள்
கோசிமோ பாம்பி

**காசிமோ பாம்பி** (Cosimo Bampi) (பிறப்பு: செப்டம்பர் 21,1980) ஒரு இத்தாலிய சார்பியல் அறிஞரும் மற்றும் அண்டவியல் வல்லுனரும் ஆவார் , இவர் தற்போது சீனாவின் சாங்காயில் உள்ள புதான் பல்கலைக்கழகத்தில் இயற்பியல் பேராசிரியராக உள்ளார்.

பாம்பியின் ஆராய்ச்சி ஆர்வங்களில் பொது சார்பியல் , கருந்துளைகள் , ஈர்ப்புக் குலைவு  தொடக்க காலப் புடவியின் இயற்பியல் ஆகியவற்றின் வலுவான களச் சோதனைகள் அடங்கும். மேற்கூறிய அனைத்து தலைப்புகளிலும் 100 க்கும் மேற்பட்ட வெளியீடுகளைக் கொண்ட இவர்டாடிக்கடி மேற்கோள் காட்டப்படுகிறார். துகள் அண்டவியல் , கருந்துளைகள், பொது சார்பியல் பற்றிய மூன்று  தனிவரைவு நூல்களையும் அவர் எழுதியுள்ளார். குவைய பாம்பி விளைவு அவரது பெயரால் அழைக்கப்படுகிறது.

பாம்பி 2003 இல் புளோரன்சு பல்கலைக்கழகத்தில்  இலாரியா பட்டமும் , 2007 இல் பெராரா பல்கலைக்கழகத்தில் சாழ்சா டோல்கோவின் மேற்பார்வையின் கீழ் முனைவர் பட்டமும் பெற்றார். தோக்கியோ பல்கலைக்கழகத்தில் ஐஎம்பியு,  வெய்ன் அரசு பல்கலைக்கழகம், எல்எம்யு முனிச் ஆகியவற்றில் ஆராய்ச்சி பதவிகளை வகித்தார். 2012 ஆம் ஆண்டின் இறுதியில் ஆயிரம் இளம் திறமைகள் திட்டத்தின் கீழ் புதான் பல்கலைக்கழகத்தில் இயற்பியல் துறையில் ஆசிரிய உறுப்பினராக சேர்ந்தார். மேலும் 2016 ஆம் ஆண்டில் இயற்பியலின்  இளைய கட்டில் பேராசிரியராலமர்த்தப்பட்டார். 2015 ஆம் ஆண்டில் அவர்  அம்போல்ட் ஆய்வுறுப்பினர் என்று பெயரிடப்பட்டார்.  தூபிங்கன் பல்கலைக்கழகத்தில் வருகை தரும் பதவியைப் பெற்றார்.

## முதன்மை விருதுகள்

* சாங்காய் நகராட்சியின் மாக்னோலியா வெள்ளி விருது (2018)
* சீனாவில் உள்ள இத்தாலியத் தூதரகத்திலிருந்து சூ குவாங்கி பரிசு (2018) அம்போல்ட் ஆய்வுறுப்பினர் என்று பெயரிடப்பட்டது (2015)
* ஆயிரம் இளம் திறமையாளர்கள் விருது (2012)

## புத்தகங்கள் மற்றும் கட்டுரைகள்
கொசிமோ பாம்பி உயர் தாக்கக் காரணி இதழ்களில் முதல் அல்லது அதனுடன் தொடர்புடைய எழுத்தாளராக 100 க்கும் மேற்பட்ட பரிந்துரைக்கப்பட்ட கட்டுரைகளை வெளியிட்டுள்ளார். அவர் மூன்று புத்தகங்களை எழுதியுள்ளார் மற்றும் ஒரு புத்தகத்தை தொகுத்துள்ளார்.

### புத்தகங்கள்
*C. Bambi, *Introduction to General Relativity* (Springer Singapore, 2018)
*C. Bambi, *Black Holes: A Laboratory for Testing Strong Gravity* (Springer Singapore, 2017)
*C. Bambi (Editor), *Astrophysics of Black Holes* (Springer-Verlag Berlin Heidelberg, 2016)
*C. Bambi and A.D. Dolgov, *Introduction to Particle Cosmology* (Springer-Verlag Berlin Heidelberg, 2016)

### குறிப்பிட்ட ஆவணங்கள்
*Z. Cao et al., *Testing general relativity with the reflection spectrum of the supermassive black hole in 1H0707-495*, Phys. Rev. Lett. 120, 051101 (2018)
*C. Bambi et al., *Testing the Kerr black hole hypothesis using X-ray reflection spectroscopy*, Astrophys. J. 842, 76 (2017)
*C. Bambi, *Testing black hole candidates with electromagnetic radiation*, Rev. Mod. Phys. 89, 025001 (2017)
*C. Bambi and E. Barausse, *Constraining the quadrupole moment of stellar-mass black-hole candidates with the continuum fitting method*, Astrophys. J. 731, 121 (2011)
*C. Bambi and K. Freese, *Apparent shape of super-spinning black holes*, Phys. Rev. D 79, 043002 (2009)

## மேற்கோள்கள்

பகுப்பு:Articles with hCards
பகுப்பு:அண்டவியலாளர்கள்
பகுப்பு:வாழும் மக்கள்
பகுப்பு:1980 பிறப்புகள்
பகுப்பு:இத்தாலிய இயற்பியலாளர்கள்
தங்குதன்(IV) குளோரைடு

**தங்குதன்(IV) குளோரைடு** (*Tungsten(IV) chloride*) என்பது  WCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எதிர்காந்தப்பண்பு கொண்ட கருப்பு நிறத் திண்மமான இச்சேர்மம் ஓர் இரும தங்குதன் குளோரைடாக ஆராய்ச்சியாளர்களின் கவனத்தை ஈர்க்கிறது.  

## தயாரிப்பு
WCl4 பொதுவாக தங்குதன் அறுகுளோரைடை குறைப்பு வினைக்கு உட்படுத்துவதன் மூலம்  தயாரிக்கப்படுகிறது. சிவப்பு பாசுபரசு, தங்குதன் அறுகார்பனைல் , காலியம், வெள்ளீயம் மற்றும் ஆண்டிமனி உள்ளிட்ட பல தனிமங்கள் இதற்கு பயன்படுத்தப்படுகின்றன.  கடைசியாகக் கூறப்பட்டுள்ள ஆண்டிமனி மிகவும் உகந்ததாகக் கூறப்படுகிறது.
:3 WCl6 + 2Sb ----> 3 WCl4 + 2 SbCl3

## கட்டமைப்பு
பெரும்பாலான இரும உலோக ஆலைடுகளைப் போலவே தங்குதன்(IV) குளோரைடும் பல்லுருவத் தோற்றம் கொண்டதாகும். எண்முக வடிவத்தில் ஒவ்வொன்றும் தங்குதன் அணுக்களின் நேரியல் சங்கிலிகளைக் கொண்டுள்ளது. ஒவ்வொரு W மையத்திலும் இணைக்கப்பட்டுள்ள ஆறு குளோரைடு ஈந்தணைவிகளில் நான்கு ஈந்தணைவிகள் பாலமமைக்கும் ஈந்தணைவிகளாகும். W-W பிணைப்புகள்  ஒன்றையடுத்து ஒன்றென மாறி மாறி பிணைந்துள்ளன. பிணைந்துள்ளவை (2.688 Å) தூரத்திலும்  பிணைக்கப்படாதவை 3.787 Å தொலைவிலும் உள்ளன. 

## வினைகள்
சோடியத்தைச் சேர்த்து தங்குதன்(IV) குளோரைடைக் குறைத்தல் வினைக்கு உட்படுத்தினால் இருதங்குதன்(III) எழுகுளோரைடு வழிப்பெறுதிகள் கிடைக்கின்றன:
:2 WCl4  +  5 thf  +  2 Na   →   [Na(thf)3][W2Cl7(thf)2]  +  NaCl

## மேற்கோள்கள்


பகுப்பு:தங்குதன்(IV) சேர்மங்கள்
பகுப்பு:குளோரைடுகள்
பகுப்பு:தங்குதன் ஆலைடுகள்